ആഴിമലത്തീരത്ത് മുന്നറിയിപ്പു ബോര്ഡുകള് സ്ഥാപിച്ചു വിഴിഞ്ഞം: അപകടമേഖലയായ ആഴിമലത്തീരത്ത് വരുന്ന സഞ്ചാരികള്ക്ക് സുരക്ഷയൊരുക്കാന് പഞ്ചായത്തധികൃതര് രംഗത്തെത്തി. ആദ്യപടിയായി ആഴിമല ക്ഷേത്രത്തിന് ഇരുവശത്തേയും തീരത്തായി ആറ് മുന്നറിയിപ്പു ബോര്ഡുകള് സ്ഥാപിച്ചു. അപകടമേഖലയെന്ന് മലയാളത്തിലും ഇംഗ്ലീഷിലും ഹിന്ദിയിലും എഴുതിയിട്ടുണ്ട്. കൂടാതെ ബീച്ചില് വരുന്ന സന്ദര്ശകരെ നിയന്ത്രിക്കാന് പോലീസിന്റെ സേവനം ഉറപ്പുവരുത്താനും പഞ്ചായത്ത് കമ്മിറ്റിയില് തീരുമാനമായി.രണ്ട് വര്ഷത്തിനുള്ളില് ഇരുപത്തഞ്ചോളം വിലപ്പെട്ട ജീവനുകളാണ് ആഴി മലയില് പൊലിഞ്ഞത്. ഒരാഴ്ച മുന്പ് സെല്ഫിയെടുക്കുന്നതിനിടയില് പറക്കൂട്ടത്തില് നിന്ന് കടലിലേക്ക് വീണ് യുവാവ് മരിച്ചതോടെയാണ് മുന്നറിയിപ്പ് ബോര്ഡുകള് സ്ഥാപിക്കാന് തീരുമാനമായത്. ഇതിനായിപഞ്ചായത്ത് ഫണ്ടില്നിന്ന് അറുപതിനായിരത്തോളം രൂപ ചെലവഴിച്ചതായി അധികൃതര് അറിയിച്ചു. ആഴിമലത്തീരത്തെ കടലില് പതിയിരിക്കുന്ന അപകട മറിയാതെ കുളിക്കുന്നതിനിടയിലും പാറക്കൂട്ടങ്ങളില് ഇരുന്ന് സെല്ഫിയെടുക്കുന്നതിനിടയിലുമാണ് പലരെയും തിരകവര്ന്നത്.ഇവിടത്തെക്ഷേത്ര ദര്ശനത്തിനായി ദൂരെ സ്ഥലങ്ങളില് നിന്നുള്ളവരുടെ തിരക്ക് കൂടിയതോടെയാണ് വരുന്നവരുടെ സുരക്ഷക്കായി കോട്ടുകാല് പഞ്ചായത്ത് സൂചനാ ബോര്കള് സ്ഥാപിച്ചത്.